තවදුරටත් මම 2/ගරෙ බළ ඇණියේ අණදෙන නිලධාරි ලෙස කටයුතු කරගෙන ගියෙමි. ජ්‍යෙෂ්ඨ නිලධාරි මා හට කඳවුරෙන් එළියට නොබසින ලෙස උපදෙස් දුන්නේය. නමුත් කඳවුරෙන් එළියට නොගොස් සතුරාට ප‍්‍රහාර එල්ල කිරීමට නොහැකි බැවින් එය එලෙසම සිදු නොවීය. සෙබළුන්ට අප පෙරමුණේ/ඉදිරියේ සිට නායකත්වය දිය යුතු යුගයක අපි ජීවත් වීමු. සමහර සෙබළුන් සථිර බළ ඇණිවල සෙබළුන් මෙන් උසස් මට්ටමකට පුහුණුව ලබා නැති නිසාත් ඔවුහු නිතරම උපදෙස් සඳහා තම නිලධාරින් දෙස බලති. නමුත් ක‍්‍රමයෙන් මෙම සෙබළුන් යුද පිටියේ ලබන අත්දැකීම් සමගින් යුද්ධයෙන්ම තෙම්පරාදුවී අතිදක්‍ෂ සටන්කාමීන් බවට පත්වේ. වඩමාරච්චි මෙහෙයුමට සියලූ නිත්‍ය බළඇණි ති‍්‍රකුණාමලයෙන් යාපනයට ගෙන ගිය සමයේ මුළු ති‍්‍රකුණාමලය ප‍්‍රදේශයම නිසි අයුරින් රැුක බලා ගැනීමට මෙම සෙබළු සමත් වූහ.